  Туспуктэм: vk.com ("Клубная система" Можгинского района) Наталия Сильвестрова Можгаын туспуктэмъёсъя «Мама и дети в национальных костюмах» ёрос конкурслы йылпумъянъёс лэсьтӥзы. Со сярысь Можга ёросысь клуб сӧзнэтлэн «ВКонтакте» мерлыко вотэсысь нимлыко огиназ ивортӥзы. Вожвылъяськонлэн валтӥсь ужпумез вал Удмуртиын, нимысьтыз Можга ёросын, улӥсь калыкъёслэсь аспӧртэмлыксэс возьматыны   Вожвылъяськонэ Можгаысь но Можга ёросысь 50-лэсь трос семьяос пыриськизы. Соос пӧлысь тросэз удмурт семьяос вал. Со сяна, ӟуч но бигер семьяос туспуктэмъёссэс мылысь-кыдысь келязы. Фотоконкурсын вормисъёс Куатчиысь Алиса Морозова, Можга карысь Анна Зорина но Гозекысь Екатерина Данилова луизы. Кыкетӥ инты Пыӵасысь Ирина Коробейникова, Нынекысь Есения Знакова но Бадӟым Сибыысь Виталина Иванова басьтӥзы. Куинетӥ интыез Можга карысь Вероника Танаева но София Хурматова люкизы. Вормисьёсты дипломъёсын но кузьымъёсын пусйизы. Тодэ вайытом, та дыре элькунын Пельнянь фестиваль улсын «Удмуртия – пельняньлэн дорез» (0+) фотомарафон мынэ. Тегъёс: Удмуртия Можга Лулчеберет вожвылъяськон удмуртъёс  